open-index/open-wikipedia-markdown huggingface dataset:
Kierikin keramiikka

**Kierikin keramiikka** 3500–3200 eaa. oli Pohjois-Pohjanmaalta Laatokalle ulottunutta Sisä-Suomalaista asbestikeramiikkaa, jossa jatkui vanhempi kampakeraaminen perinne. Kierikin keramiikan yksi merkittävä asutuskeskittymä oli Iijoen suulla, ja sen luoneeseen kulttuuriin liittyi rikas esineistö. Kierikin jälkeen tuli Pöljän keramiikka, johon liittynyt esineistö oli köyhempää. Kierikin ja Pöljän keramiikkaa pidetään joskus saamelaisten tekemänä. Jätinkirkot, suuret kiviset aitaukset Perämeren rannoille liittyivät Kierikin ja Pöljän keramiikkoihin.

## Kierikin keramiikka
Pohjoisen/itäisen Suomen kivikautiseen kulttuuriperinteeseen liittyvä Kierikin keramiikka vallitsi 3&nbsp;500–3&nbsp;200 eaa. Nimensä keramiikkatyyppi sai löytöpaikkansa Yli-Iissä sijaitsevan Kierikkisaaren mukaan. Kierikissä tehdyt kaivaukset 1960-luvulla paljastivat uuden asbestisekoitteisen keramiikkatyypin. Koristeena on harvassa kampaleimakoristeita. Kierikin keramiikka jatkaa tyypillisen kampakeramiikan traditiota. Astiat olivat usein erittäin suuria, jopa satalitraisia. Asbestikuiduilla suurista astioista saatiin huomattavasti kestävämpiä. Kierikin keramiikan aikaiset kaivauspaikat ovat varsin rikkaita, sillä löytöjen joukossa on usein mm. meripihkakoruja ja muita eksoottisia tuontitavaroita. Esiintymisalue on Pohjois-Pohjanmaalta Pohjois-Karjalaan. Kierikin keramiikka oli osin käytössä samaan aikaan sen jälkeen muotiin tulleen Pöljän keramiikan kanssa.

## Katso myös
* Kierikkisaaren asuinpaikka ja Korvalan asuinpaikka kuuluvat Kierikin asuinpaikkakompleksiin, jota tutkii Kierikkikeskus.
* Kampakeramiikka
* Pöljän keramiikka

## Aiheesta muualla
* Kierikki.fi
* Kierikki, Helsingin yliopisto
Keuhkoputki

**Keuhkoputket** (*bronchus*) ovat henkitorvesta keuhkoihin johtavat hengitysteiden osat, jotka kuuluvat alahengitysteihin henkitorven lisäksi. Muut hengityselimet ovat keuhkot ja ylähengitystiet. Ylähengitysteihin kuuluvat nenäontelo sivuonteloineen, nielu ja kurkunpää. Henkitorvi päättyy, kun se jakautuu oikeaksi ja vasemmaksi pääkeuhkoputkeksi. Pääkeuhkoputket kulkevat vasemmasta ja oikeasta keuhkoportista yhdessä laskimoiden ja valtimoiden kanssa keuhkoihin. Keuhkoissa pääkeuhkoputket jakautuvat aina vain pienempiin keuhkoputkiin. Suurempien keuhkoputkien seinämässä on lähinnä rustokudosta, mutta aivan pienemmissä keuhkoputkissa on enää vain sileää lihaskudosta. Pienimmät keuhkoputket päättyvät alveoleihin eli keuhkorakkuloihin, joissa varsinainen kaasujen vaihto hengitysilman ja veren välillä tapahtuu. Keuhkoputkien pintaepiteeli on valekerrostunutta värekarvaepiteeliä eli hengitystie-epiteeliä, jossa on limaa liikuttavia värekarvoja eli siilioita. Värekarvojen sisällä on mikrotubuluksien muodostama rakenne, joka liikkuu liikeproteiinien avulla saaden aikaan värekarvojen liikkeen.

## Katso myös
* Keuhkoputkentulehdus
* Astma
* Bronkiektasia

## Aiheesta muualla

* Keuhkoputken laajentumat, Terveyskirjasto.fi
Benjamin Mkapa

**Benjamin William Mkapa** (12. marraskuuta 1938 – 24. heinäkuuta 2020) oli Tansanian presidentti vuosina 1995–2005 ja CCM-puolueen puheenjohtaja. Hänen toinen viisivuotiskautensa päättyi joulukuussa 2005. Hän toimi myös ulkoministerinä kuusi vuotta.

Mkapa suoritti kandidaatintutkinnon Makereren yliopistossa Ugandassa ja jatkoi opintojaan Columbian yliopistossa New Yorkissa. Vuosina 1962-1976 hän toimi päätoimittajana Tansanian keskeisissä sanomalehdissä. Diplomaattiurallaan hänet sijoitettiin Yhdysvaltoihin, Nigeriaan ja Kanadaan. Hän oli myös kaksi jaksoa ulkoministerinä.

Mkapa valittiin presidentiksi ensimmäisissä vapaissa monipuoluevaaleissa. Hän sai 62 prosenttia äänistä. Siirtymä demokratiaan ei ollut helppo, vaan vaalituloksen kiistänyt oppositio ryhtyi mellakoihin. Sansibarissa, jossa CCM-puolueen ehdokas sai vain prosentin enemmän ääniä kuin kilpailijansa, mellakoissa kuoli satoja.

Kautensa aikana Mkapa jatkoi talouden liberalisointia, joka alkoi hänen edeltäjänsä Ali Hassan Mwinyin kaudella. Hän yksityisti useimmat valtionyhtiöt ja kehitti vapaakauppapolitiikkaa houkutellakseen ulkomaisia sijoituksia maahan. Mkapa otti kuitenkin päätehtäväkseen hallinnollisten rakenteiden uudelleenluomisen ja korosti erityisesti terveydenhuollon, koulutuksen ja sanitaation kehittämistä.

Mkapaa on kritisoitu siitä, että hän antoi ulkomaisten yhtiöiden hallita liian voimakkaasti maan taloutta. Myöhemmin on sanottu, että hänen toimensa tavallisen tansanialaisen taloudellisen tason nostamiseksi epäonnistuivat.

Hänen kannattajansa sanovat, että ulkomaiset sijoitukset olivat ainoa keino kohottaa maan taloutta. Hänen toimintansa sai Maailmanpankin ja IMF:n: tuen ja johtivat joidenkin Tansanian ulkomaanvelkojen anteeksiantoon.

## Lähteet
* 
* Siirtyminen demokratiaan , UNDP

### Viitteet
Viktor Pokrovski

**Viktor Leonidovitš Pokrovski ** (, 1889 – 9. marraskuuta 1922) oli venäläinen kenraaliluutnantti ja valkoisten komentaja Venäjän sisällissodan aikana.

Pokrovski valmistui Pavlovskin kadettikoulusta ja Sevastopolin sotilasilmailukoulusta. Hän toimi ensimmäisessä maailmansodassa lentäjänä ja sai sodan aikana Pyhän Yrjön ristin.

Lokakuun vallankumouksen aikana Pokrovski perusti anti-bolševikkisen armeijan Kuban alueelle ja Pohjois-Kaukasukselle. Kuban Rada antoi Prokrovskille everstin ja myöhemmin  kenraalimajurin arvon. Maaliskuussa 1918 puna-armeijan vastaisten ankarien taistelujen jälkeen Pokrovski joutui siirtämään joukkonsa Krasnodarista. Pokrovski liittyi 26. maaliskuuta 1918 vapaaehtoiseen armeijaan, jota johti kenraali Lavr Kornilov (myöhemmin Anton Denikin ja Pjotr Wrangel).

Pokrovski oli Kubanin kasakoiden ja Kaukasuksen armeijan komentaja. Pokrovskin miehet valtasivat bolševikeilta Volgogradin ja Kamyšinin kesällä vuonna 1919. Valkoisessa armeijassa monet paheksuivat Pokrovskin tapaa käsitellä vankeja. Huhtikuussa vuonna 1920 Pokrovski muutti Krimiltä koska kenraali Pjotr Wrangel ei nimittänyt tätä enää suuriin operaatioihin. Pokrovski muutti Bulgariaan, jossa jatkoi Neuvostoliiton vastaisia toimia. NKVD:n agentit murhasivat Pokrovskin 9. marraskuuta 1922 Bulgarian Kjustendilissa.
Volkswagen Vento

**Volkswagen Vento** (Typ 1H) on Volkswagenin vuosina 1992–1997 valmistama keskiluokan sedan-korinen automalli, joka korvasi Volkswagen Jettan. Se perustuu tekniikaltaan kolmannen sukupolven Volkswagen Golfiin. Ventoa kehuttiin hyvistä ajo-ominaisuuksista, suuresta tavaratilasta, turvallisuudesta ja taloudellisista moottoreista. Moitteita malli sai puolestaan keskimääräistä suuremmista vikamääristä ja perusmallien niukasta varustelusta. Suurimpia ongelmakohtia ovat esimerkiksi taka-akselisto, kohonneet pakokaasupäästöt ja ovien lukot. Vento tarkoittaa *tuulta* portugaliksi ja italiaksi. Pohjois-Amerikassa mallin nimenä oli **Jetta**, ja sitä valmistettiin Meksikossa. Venton korvasi Golf IV:ään perustuva Volkswagen Bora.

## Volkswagen Vento (1992–1997)

Vento esiteltiin hieman Golfia myöhemmin, toukokuussa 1992. Suomen mallivalikoima oli aluksi CL 1,8 (90&nbsp;hv), GL 2,0 (115&nbsp;hv) ja CL 1,9 Eko-TD (75&nbsp;hv). Lokakuussa 1993 valikoimaan lisättiin 75-hevosvoimainen 1,8-litrainen sekä CL 2,0. Muilla markkinoilla oli myös saatavana Golfin tavoin 2,8-litrainen VR6 (174&nbsp;hv).

Perusmalli CL (*Comfort Luxus*) oli melko niukasti varustettu. Varusteina oli lämmitettävät etuistuimet, kierroslukumittari, kaksiosainen takaselkänoja, valaistu hansikaslokero, lukuvalo edessä, sisävalon viive, sävylasit, ohjaustehostin ja turvavöiden esikiristimet. 

GL (*Gehobener Luxus*) sisälsi lisäksi plyysiverhoilun, säilytystaskut etuistuinten selkänojissa, tavaratilan valaistuksen, lukuvalot takana, ovivalot, lämmitettävät sähköpeilit, keskuslukituksen, korinväriset puskurit ja ulkopeilit sekä takaspoilerin. GL-mallin myynti Suomessa oli vähäistä.

Syksyllä 1993 vakiovarusteisiin lisättiin lämmitettävät sähköpeilit, ajonestolaite ja ohjaustehostin. Vuosimallin 1994 autoissa oli uusi korinvärinen etusäleikkö.

Huhtikuussa 1994 esitellyssä Atlantic-mallissa oli ohjauspyörän korkeussäätö, korinväriset ulkopeilit, radiovalmius neljällä kaiuttimella, tummennetut takavalot ja sivuvilkut, erikoisverhoilu sekä säilytystaskut etuistuinten selkänojissa. Atlantic oli tarjolla vuoden 1995 loppuun asti. 

Vuosimallin 1995 autoissa oli uudenmallinen ohjauspyörä. Vakioksi tuli ajovalojen päällä olosta kertova summeri. Volkswagenin mukaan valomuisti ei ollut tarpeellinen vakiovaruste.

Vuosimallissa 1996 etusäleikkö muuttui samanlaiseksi kuin Passatissa. Kuljettajan turvatyyny oli vakiovarusteinen vuoden 1996 alusta lähtien.

Vuoden 1997 alusta lähtien tarjolle tuli Komfort-paketti, johon kuului matkustajan turvatyyny, metalliväri, radiovalmius kahdeksalla kaiuttimella sekä lisäjarruvalo.

Golf ja Vento poistuivat markkinoilta vuoden 1997 lopussa, hieman ennen Golf IV:n toimitusten alkamista. 

## Lähteet

## Aiheesta muualla
Senni

**Senni** on suomalainen naisen etunimi.

Senni on karjalainen muunnos kreikkalaisesta nimestä *[[Eugenia (nimi)|Eugenia]]*, jonka merkitys on 'korkeasukuinen'. Toisinaan nimeä on käytetty *Ksenian* muunnoksena eli Senjan rinnakkaisnimenä. Virossa Senni voi olla myös *[[Jenny]]n* muunnos.

Suomen almanakassa Senni on ollut vuodesta 1950.  1900-luvun lopulla nimi koki uuden nousun, kun vanhat nimet tulivat muotiin.

Joulukuuhun 2025 mennessä Digi- ja väestötietoviraston tietojen mukaan Senni-nimen on saanut 3&nbsp;119 naista ja ainakin yksi mies. Yli puolet heistä on syntynyt vuosituhannen vaihteen jälkeen.

## Tunnettuja Sennejä

* Senni Eskelinen (s. 1986), kantelensoittaja
* Senni Hietanen (s. 1993), salibandyn pelaaja
* Senni Honkanen, *Serafiina* (s. 1999), laulaja ja lauluntekijä
* Senni Kivi (1871–1926), näyttelijä
* Senni Moilanen (s. 1987), kansalaisaktivisti
* Senni Nieminen, *Senni Lehto* (1905–1970), näyttelijä
* Senni Ronkainen (s. 1993), korkeushyppääjä
* Senni Sallinen (s. 1997), pesäpalloilija 
* Senni Salminen (s. 1996), kolmiloikkaaja
* Senni Sopanen (s. 1927), veteraaniurheilija

## Kuvitteellisia Sennejä

* Senni Kemppainen, talousapulainen Matti Oraviston elokuvassa Senni ja Savon sulttaani

## Lähteet
* 
* 

### Viitteet
Antti Matikainen

**Antti Matikainen** on seuraavien henkilöiden nimi:
* Antti Matikainen, Uniklubi-yhtyeen rumpali ja taustalaulaja
* Antti Matikainen, iskelmälaulaja
Pasi Viitala

**Pasi Viitala** (s. 6. maaliskuuta 1983) on toinen Uniklubin kitaristeista ja yhtyeen perustajajäsen Jussi Selon ohella. Viitala on kotoisin Hämeenkyröstä, mutta asuu nykyään Tampereella. Uniklubin lisäksi hän on soittanut Egokills-yhtyeessä.

## Levytykset
* Uniklubi: Rakkautta ja piikkilankaa 2004
* Uniklubi: Kehä 2005
* Uniklubi: Luotisade 2007
* Uniklubi: Syvään valoon 2009
* Uniklubi: Kultakalat 2010
* Uniklubi: Kaikki mitä mä annoin 2003–2008
* Uniklubi: Tulennielijä 2018
* Uniklubi: Ajan piirtämät kasvot 2020
* Egokills: Creation 2016
* Egokills: Mellowhead 2018
Teemu Rajamäki

**Teemu Rajamäki** (s. 7. joulukuuta 1981) on Uniklubin entinen basisti. Rajamäki on syntynyt Ikaalisissa, mutta asuu nykyään Tampereella. Hänen musiikkimakuunsa kuuluu muun muassa HIM, Marilyn Manson, Backyard Babies, Hardcore Superstar, Guns N' Roses ja Chris Isaak. Rajamäki on säveltänyt ja sanoittanut Uniklubin kappaleista mm. Rakkautta ja piikkilankaa, Kukka ja Kiertää kehää. 

Rajamäki perusti alkuvuodesta 2011 yhtyeen Jupi7er yhdessä Negativen Antti Aatamilan, Uniklubin Antti Matikaisen sekä Bloodpitin Paavo Pekkosen kanssa. Jupiterin ensimmäinen single Ihmishirviö julkaistiin 3. lokakuuta 2011. 

19. maaliskuuta 2012 Rajamäki tiedotti jättävänsä Uniklubin. 

Syksyllä 2017 Teemu aloitti soolouran nimellä RAJA. Hän julkaisi joitakin singlejä vuosina 2017-2019 ja debyyttialbumin Mä oon RAJA vuonna 2019.

## Lähteet
Nintendo EAD Tokio

**Nintendo EAD Tokyo (Nintendo Entertainment Analysis and Development Tokyo)** on Nintendon pelistudio, jota johtavat Yoshiaki Koizumi ja Takao Shimizu. Se on Nintendon ensimmäinen talonsisäinen pelistudio, joka sijaitsee Kioton ulkopuolella. Pelistudio on Shigeru Miyamoton valvonnassa. Tiimin kehittämiä pelejä ovat mm. Donkey Kong Jungle Beat GameCubelle ja Super Mario Galaxy Wiille.

## Pelit

*Donkey Kong Jungle Beat (2004,Eurooppa 2005, NGC) 
*Super Mario Galaxy (2007, Wii)
*Super Mario Galaxy 2 (2010 Wii)
Senja

**Senja** on suomalainen naisen etunimi.

Senja on karjalainen muunnos kreikkalaisperäisestä nimestä *Xenia*, joka tarkoittaa vieraanvaraisuutta.

Senja on ollut käytössä koko maassa, eniten Itä-Suomen ortodoksisilla alueilla. Suomen almanakassa nimi on ollut vuodesta 1950.

Maaliskuuhun 2025 mennessä Suomessa on Senja-nimen saanut Digi- ja väestötietoviraston tietojen mukaan 7&nbsp;304 henkilöä.

## Tunnettuja Senjoja
*Senja Haikola (s. 2005), jalkapalloilija
*Senja Kaarikivi (s. 2000), pesäpalloilija
*Senja Lehti (1912–1987), näyttelijä
*Senja Myller, *Senya*, rap- ja R&B-artisti
*Senja Mäkitörmä (s. 1994), kuulantyöntäjä
*Senja Nuolikivi (s. 1941), hiihtäjä
*Senja Rummukainen (s. 1994), sellisti
*Senja Salo (s. 2002), jalkapalloilija
*Senja Soitso (1913–2003), näyttelijä, maskeeraaja ja kampaaja
*Senja Svahn (s. 1973), professori, dosentti ja verkostoasiantuntija

## Lähteet
* 

### Viitteet
Jari Hemmilä

**Jari Antero Hemmilä** (s. 18. marraskuuta 1959 Tampere) on suomalainen kestävyys- ja keskimatkojen juoksija sekä maastojuoksija. 

Hemmilä on kirjoittanut kirjat *Lentävä lähtö – kuntojuoksijan käsikirja* (2007) ja *Juoksen, siis olen* (2020).

Hemmilä voitti 5&nbsp;000 metrin juoksun Suomen mestaruuden vuonna 1985 ajalla 13.48,25. Samana vuonna hän voitti pitkän radan maastojuoksun SM-kultaa. 

Varsinaisen juoksu-uransa jälkeen Hemmilä on jatkanut juoksemista kymmenien vuosien ajan terveyttä korostavan juoksunäkemyksen mukaisesti. Hän on myös valmentanut kilpa- ja kuntojuoksijoita sekä päätoimittanut aikakauslehtiä Runner's World Suomi ja Juoksu&Hiihto-lehti.

## Henkilökohtaiset ennätykset

 

## Lähteet
Selja (nimi)

**Selja** on suomalainen naisen etunimi sekä sukunimi. Nimi on mahdollisesti Cecilia-nimen muunnelma tai johtuu kasvisuvun nimestä seljat (*Sambucus*).

Marraskuuhun 2025 mennessä Seljan on Digi- ja väestötietoviraston tietojen mukaan saanut etunimekseen 1079 henkilöä, jotka kaikki ovat naisia.  Suurin osa heistä on syntynyt vuoden 2000 jälkeen.

## Tunnettuja Selja-nimisiä
### Etunimenä
* Selja Ahava (s. 1974), kirjailija ja käsikirjoittaja
* Selja Leiwo (s. 2004), jalkapalloilija
* Selja Raudas (s. 1962), kuvataiteilija

### Sukunimenä
* Aapo Selja (1898–1977), näytelmäkirjailija
* Sirkka Selja (1920–2017), runoilija ja kirjailija

## Lähteet
Absolut Vodka

**Absolut Vodka** on ruotsalainen votkamerkki, jonka on vuodesta 2008 omistanut Pernod Ricard S. A.:n hallussa oleva V&S Group. Sen toi myyntiin vuonna 1879 yrittäjä Lars Olsson Smith. Absolut Company sijaitsee Tukholmassa, mutta itse vodka valmistetaan Åhusin tislaamossa Skånessa. Nykyisin Absolut on Bacardin ja Smirnoffin jälkeen maailman kolmanneksi suurin viinatuotemerkki, ja sitä markkinoidaan 126 maassa. Sen vientimaista on suurin Yhdysvallat, jossa sitä vuonna 2003 myytiin lähes 73 miljoonaa litraa.

Vuoden 1980 tienoilla alkaneen mainoskampanjan aikana Absolut-vodkaa on mainostettu yli 1&nbsp;500 erilaisella mainoksella. Suurin osa mainoksista on hyvin samankaltaisia: Absolut-pullo keskellä, ja sen alla Absolut-sanalla alkava ytimekäs iskulause. Jotkut mainokset ovat ottaneet kantaa myös johonkin ajankohtaiseen aiheeseen.

Absolut on luonut pullon muotoilusta tavaramerkin. Alun perin pullo muotoiltiin vanhanaikaista lääkepulloa mukaillen. 

## Maustetut Absolut Vodkat
Flavors - Perusmaut, aikajärjestyksessä:
Uusi perusmakupullojen design 2014

## City-pullot - Limited Edition - sarjat

## Special-pullot ja -kuoret
Absolut Vodka on saatavilla useilla pulloilla ja kuorilla:

## Lähteet

## Kirjallisuutta
* Hamilton, Carl: *Absolut : historien om flaskan.* Norstedts, 1994.

## Aiheesta muualla
* Absolut Vodkan viralliset sivut
* Absolutin mainosten galleria
VisualBoyAdvance

**VisualBoyAdvance** on tietokoneella toimiva Game Boy Advance -emulaattori. VisualBoyAdvance on GNU General Public License -lisenssin alainen ohjelma. Viimeisin ohjelman versio on 1.8.0 beta 3. VisualBoyAdvance on monipuolinen, koska sillä voi GBA-ROM (GBA-kasetin kuvatiedosto):ien lisäksi pelata pelejä myös aikaisemmista Game Boysta, sekä pelata lähes jokaista Game Boylle julkaistua peliä. VisualBoyAdvance ei tarvitse GBA Bios tiedostoa pelien pelaamiseen. VisualBoyAdvance:een on myös saatavilla erilaisia tyylejä, jotka muuttavat emulaattorin ulkoasun enemmän käyttäjäystävällisemmäksi. Se on saatavilla myös Wii-konsolille Homebrew Channelin kautta.

## Aiheesta muualla
*Ohjelman kotisivu
Signe

**Signe** on naisen etunimi.

Signe tulee muinaisskandinaavisesta nimestä *Sighne*, joka tarkoittaa 'voittajatarta'. Nimi koostuu sanoista *sig* ('voitto') ja *ny* ('uusi').

Ruotsissa nimen käyttö yleistyi 1800-luvun lopulla ja Signe pääsi siellä almanakkaan 1901. Suomen almanakassa Signe on ollut 1909–1928 ja uudelleen vuodesta 1973 lähtien. Nimipäivä on 23. elokuuta

Digi- ja väestötietoviraston tietojen mukaan Suomessa on 1900-luvun alusta heinäkuuhun 2025 mennessä Signe-nimen on saanut 6&nbsp;027 henkilöä.

## Tunnettuja Signejä
*Signe Bergman (1869–1960), ruotsalainen naisasianainen ja järjestöjohtaja
*Signe Björnberg, *Sigge Stark* (1896–1964), ruotsalainen kirjailija ja ravivalmentaja
*Signe Brander (1869–1942), suomalainen valokuvaaja
*Signe Bruun (s. 1998), tanskalainen jalkapalloilija
*Signe Eklöf (1881–1972), ruotsalainen oopperalaulaja ja näyttelijä
*Signe Gaupset (s. 2005), norjalainen jalkapalloilija
*Signe Gyllenberg, toinen Gyllenbergin säätiön perustajista
*Signe Hammarsten-Jansson (1881–1970), ruotsalainen graafikko, Tove Janssonin äiti
*Signe Hebbe (1837–1925), ruotsalainen oopperalaulaja
*Signe Heide Steen (1881–1959), norjalainen näyttelijä
*Signe Hirvihauta-Heino (s. 1901), suomalainen runoilija
*Signe Hornborg (1862–1916), suomalainen arkkitehti
*Signe Häggman (1863–1911), suomalainen liikuntavammaisten koulutuksen uranuurtaja
*Signe Jauhiainen, suomalainen taloustieteilijä
*Signe Johansson (1905–2010), ruotsalainen uimahyppääjä
*Signe Kantele (1890–1970), suomalainen lähetystyöntekijä, lastenkirjailija ja runoilija
*Signe Klinting (s. 1990), tanskalainen suunnistaja
*Signe Kolthoff (1881–1961), ruotsalainen näyttelijä ja laulaja
*Signe Lagerborg-Stenius (1870–1968), suomalainen arkkitehti
*Signe Liljequist (1876–1958), suomalainen laulaja
*Signe Löfgren (1897–1969), suomalainen ylilääkäri ja professori
*Signe Mörne (1875–1952), suomalainen näyttelijä, lausuja ja kirjailija
*Signe Persson-Melin (1925–2022), ruotsalainen muotoilija
*Signe Relander (1886–1962), Suomen presidentti Lauri Kristian Relanderin puoliso
*Signe Riisalo (s. 1968), virolainen poliitikko ja ministeri
*Signe Stenbäck (1887–1958), suomalainen kirjailija
*Signe Strömborg (1880–1945), suomenruotsalainen kansankorkeakoulun johtaja ja kirjailija
*Signe Søes (s. 1983), tanskalainen suunnistaja
*Signe Tandefelt (1879–1943), suomalainen taidearvostelija ja taidemaalari
*Signe Vessman (1879–1953), ruotsalainen poliitikko
*Signe Wirff (1887–1956), ruotsalainen näyttelijä
*Signe Yletyinen (1900–1985), suomalainen taidemaalari

## Lähteet
* 
* 

### Viitteet
Matti Valkonen

**Matti Juhani Valkonen** (s. 17. syyskuuta 1960 Kerimäki) on suomalainen entinen kestävyys- ja keskimatkojen juoksija sekä maastojuoksija. 

Valkonen voitti 5&nbsp;000 metrin juoksun Suomen mestaruuden vuonna 1988 (aika 13.36,25), 10&nbsp;000 metrin mestaruuden 1990 (29.32,54) sekä maastojuoksun lyhyen radan mestaruuden 1986 ja pitkän radan 1988 . Lisäksi Valkosella on SM-pronssia 1&nbsp;500 metriltä vuodelta 1985, hopeaa 5&nbsp;000 metriltä 1989 ja 1990 sekä pronssia 1986 ja 1987. 10&nbsp;000 metrillä Valkonen voitti kolme peräkkäistä hopeaa (1987–1989). Hallissa Valkonen voitti 1&nbsp;500 metrin SM-kultaa vuonna 1983.

## Henkilökohtaiset ennätykset

## Lähteet
Kurgaanikulttuuri

**Kurgaanikulttuuri** on termi, jota erityisesti Marija Gimbutas ja tämän kannattajat ovat käyttäneet oletetusta kulttuurista, joka liittyisi indoeurooppalaisten alkukotiin. Kurgaanikulttuuri on eräänlainen kattotermi useille yksittäisille kulttuureille. Nimensä kulttuuri sai kuparikauden ja varhaisen pronssikauden *kurgaaneista*, jotka olivat eräänlaisia hautakumpuja.

Gimbutas esitteli kurgaanikulttuurin ensimmäisen kerran vuonna 1956. Hän myös sijoitti kulttuurin Venäjän ja Ukrainan aroille.  Gimbutasin mukaan kurgaanikulttuurin alku sijoittuu noin vuoteen 4500 eaa. ja se jatkuu Mustanmeren ympäristön valloitusaikaan.

Muiden tutkijoiden mukaan kurgaanien rakentaminen ei ole osoitus kulttuurien yhtenäisyydestä, ja teoria perustuu voimakkaisiin oletuksiin ja yksinkertastuksiin.

Kurgaanikulttuuri on jaettu neljään ajanjaksoon. Sen toinen jakso, jolloin kulttuuri eurooppalaistuu sijoittuu vuosiin 4000–3500 eaa., jolloin kulttuurikohteita on löytynyt Ponto-Kaspian aron pohjoisosista ja Mustanmeren länsipuolelta Ukrainasta, Romaniasta, entisen Jugoslavian alueelta ja Unkarin itäosista. Kolmannessa vaiheessa, noin 3500–3000 eaa., kulttuuri levisi Keski-Eurooppaan, koko Balkanille, Etelä-Kaukasiaan, Anatolian ja Iranin pohjoisosiin. Neljännen ja viimeisen vaiheen aikana leviäminen jatkui Kreikkaan, Anatolian itäosiin ja lopulta Välimeren alueen itäosiin noin vuonna 2000 eaa.

## Kurgaanikulttuuriin liitettyjä tai muita samanaikaisia yksittäisiä kulttuureita

*Tumuluskulttuuri
*Jamnan kulttuuri
*Andronovon kulttuuri
*Hvalynskin kulttuuri
* Maikopin kulttuuri
* Vinčan kulttuuri
* Lengyelin kulttuuri
* Nauhakeraaminen kulttuuri
* Tripoljen kulttuuri

## Lähteet
*
*

### Viitteet
Lihapulla

**Lihapullat** ovat yleensä pyöreitä, pääasiassa jauhelihasta valmistettuja lihapyöryköitä. Perinteinen lihapullataikina koostuu usein lihan lisäksi korppujauhoista, sipulista, kananmunista ja mausteista. Pullat paistetaan pannulla tai uunissa. Lihapullat muistuttavat paljon lihamureketta ja poikkeavat siitä melkeinpä vain muotonsa perusteella.

Lihapullia voi tarjoilla muun muassa keitettyjen perunoiden, pastan, makaronin, perunamuusin, ranskalaisten perunoiden tai lohkoperunoiden kanssa sekä kastikkeen kera. Lihapullat saatetaan maustaa ketsupilla.

Joistakin aiemmin lihapullina markkinoidusta pyöryköistä on jouduttu poistamaan sana liha tuotenimestä. Ne ovat sisältäneet vain koneellisesti eroteltua lihaa, jota ei saa kutsua lainsäädännön mukaan lihaksi. Tällaisia tuotteita saatetaan markkinoida nimellä "pyörykkä" erotuksena lihapullista tai -pyöryköistä.

## Lihapullat eri maissa
* Albaniassa lihapullat sisältävät fetajuustoa.
* Balkanilainen variaatio on pitkulainen ćevapčići, Romaniassa mititei.
* Brasiliassa lihapullia kutsutaan nimellä *almondegas,* ja ne tarjoillaan yleensä spagetin kanssa.
* Kiinassa lihapullat valmistetaan sianlihasta, ja niiden halkaisija on 5–10 cm.
* Kreikkalaisessa keittiössä: *keftedakia* (κεφτεδάκια, *keftedákia*): pieniä lihapullia tomaattikastikkeessa, mezenä eli alkuruokana; *keftedes* (κεφτέδες, *keftédes*), lihapullia tomaattikastikkeessa, kuten keftadakia, mutta lihapullat ovat suurempia.
* Sveitsissä lihapullat sisältävät juustoa.
* Turkkilainen keittiö tarjoaa yli 80 erilaista lihapullatyyppiä.
* Yhdistyneessä kuningaskunnassa, lähinnä Walesissa, sianlihasta ja sisäelimistä valmistettu lihapulla tunnetaan myös nimellä *faggot*.

## Lähteet

## Aiheesta muualla

*Lihapullien energiapitoisuuksia ja ravintoarvoja (julk. Terveyden ja hyvinvoinnin laitos THL) (fineli.fi)
Tripoljen kulttuuri

**Tripoljen kulttuuri** (myös Cucutenin kulttuuri) oli kivikautinen kulttuuri Itä-Euroopassa. Se on nimetty romanialaisen Cucutenin ja ukrainalaisen Trypillian kaupunkien mukaan, koska niistä tehtiin kulttuuriin liittyvät ensimmäiset arkeologiset löydöt. Löydöt on ajoitettu ajalle 5000–3000 eaa. Kulttuurin aikana perustettiin suuria asutuskeskuksia, jotka sijaitsivat nykyisten Romanian, Ukrainan ja Moldovan alueella. Kaikki asutuskeskukset poltettiin tarkoituksella ja yksi selitys voi olla, että kansa saattoi pitää maailmaa syklisenä: noin 60–80 vuoden välein kokonaisia kaupunkeja uhrattiin ja sitten siirryttiin uuteen paikkaan.

## Lähteet

## Aiheesta muualla

* The Cucuteni Culture 
* The Earlyest
Valokäyrä

**Valokäyrä** on tähtitieteessä fotometristen mittausten avulla saatu graafi kohteen kirkkauden muutoksista ajan kuluessa. Valokäyrästä voidaan usein päätellä monia kohteen ominaisuuksia. Varsinaisen kirkkauden lisäksi tärkeää on tieto milloin kirkkaus muuttuu.

## Teoria

Havaitsemalla jonkin kohteen kirkkautta peräkkäisinä ajanhetkinä saadaan havaintopisteitä aika-kirkkaus -koordinaatistossa. Näihin datapisteisiin sovitetaan jonkinlainen käyrä, jota kutsutaan kohteen valokäyräksi. Valokäyriä voidaan tehdä erilaisista kohteista, tyypillisimpiä ovat muuttuvat tähdet, kaksoistähdet ja asteroidit. Myös eksoplaneettoja on löydetty keskustähden valokäyrän avulla, sillä planeetan kulkiessa tähden editse tähti himmenee hiukan.

Valokäyrän muodon perusteella voidaan päätellä havaitun kohteen ominaisuuksia. Muuttuvien tähtien tapauksessa valokäyrän perusteella voidaan määrittää mistä tähden kirkkauden muuttuminen johtuu. Eri ilmiöt tähdissä aiheuttavat eri muotoisia valokäyriä. Asteroidien tapauksessa valokäyrän perusteella voidaan määrittää asteroidin muotoa ja pyörimisliikettä.

Havaintoajat ovat erilaisia eri kohteille. Jos kohteen kirkkaus muuttuu hyvin nopeasti (esimerkiksi pyörivä asteroidi), täytyy kohteesta ottaa tiheästi mittauksia, mikä myös vaatii lyhyttä valotusaikaa ja siten onnistuu vain kirkkailla kohteilla. Jos muutokset ovat hitaita (kuten monissa muuttuvissa tähdissä), riittää mittausten tekeminen esimerkiksi kerran vuorokaudessa, jolloin voidaan myös käyttää pitempää valotusaikaa ja havaita himmeämpiä kohteita.

## Lähteet
Tony Strobl

**Anthony Joseph ”Tony” Strobl** (12. toukokuuta 1915 Cleveland, Ohio – 29. joulukuuta 1991) oli eräs kaikkien aikojen tuotteliaimpia *[[Aku Ankka]]* -piirtäjiä sekä animaattori.

Strobl opiskeli taidemaalausta Cleveland School of Artissa 1933–1937 samaan aikaan Teräsmiehen luojien Jerry Siegelin ja Joe Shusterin kanssa. Hänen kerrotaan jopa osallistuneen Teräsmiehen luontiin. Valmistuttuaan Strobl näki *[[Lumikki ja seitsemän kääpiötä|Lumikin]]* ja siihen ihastuneena haki töitä Disneyn studiolta. Ennen toista maailmansotaa hän työskenteli Disneyllä piirrosanimaatioelokuvien *[[Fantasia (vuoden 1940 elokuva)|Fantasian]]*, *[[Dumbo]]n* ja *[[Pinocchio (vuoden 1940 elokuva)|Pinokkion]]* parissa. Toisen maailmansodan aikana Strobl oli asevoimien propagandaosastolla.

Sodan jälkeen Strobl aloitti sarjakuvien piirtämisen Western Publishing -kustantamolla vuonna 1947. Hänen ensimmäinen tarinansa oli *Ossian Ötökän seikkailu*. Hän piirsi Disney-hahmojen lisäksi myös *[[Väiski Vemmelsääri|Väiski Vemmelsäärtä]]*, *[[Putte Possu]]a*, *[[Repe Sorsa]]a* sekä *[[Nakke Nakuttaja]]a*. 1950-luvun alussa yhtiö alkoi julkaista *[[Donald Duck (lehti)|Donald Duck]]* -nimistä, kahdesti kuussa ilmestyvää lehteä, jonka sisältö oli suurelta osin Stroblin vastuulla. 

Tony Stroblin tuotteliaisuuden (yli 15&nbsp;000 sivua) salaisuus oli hänen nopeutensa: hän piirsi parhaimmillaan jopa 4–5 sivua päivässä. Varsinkin uransa alkutaipaleella hänellä oli myös Steve Steeren ja John Liggeran muodostama apujoukko, joka hoiti tussauksen ja myös taustojen piirtämisen. Hän myös piirsi valmiiden käsikirjoitusten mukaan, eikä juurikaan laatinut niitä itse. 

Strobl oli viimeinen Aku Ankan piirtäjä, joka oppi taitonsa Disneyn animaatiostudioilta. Hän jäi eläkkeelle vuonna 1987.

Strobl keksi yhden uuden hahmon, lempeän valaanpyytäjä Moby Ankan.

## Lähteet

* *Aku Ankka* -lehti, numero 13/2007
Duck Hunt

**Duck Hunt** on pelihalliversiona  julkaistu yksinkertainen ammuntapeli, joka ilmestyi myöhemmin Nintendo Entertainment System -pelikonsolille.

Pelin tavoitteena on saada lentäviä sorsia ampumalla kerättyä mahdollisimman paljon pisteitä. Metsästyskoira käy noukkimassa pudonneet sorsat. Pelissä on toinen osuus, jossa ammutaan valkoisia savikiekkoja. Yhtä sorsaa ammuttaessa, sorsaa voi liikutella peliohjaimella. Jos sorsaan ei osu, metsästyskoira rupeaa hihittämään pelaajalle. Koira on vuosien varrella noussut yhdeksi pelimaailman ikonisimpien videopelihahmojen joukkoon, mutta samalla moni pelaaja on kertonut vihaavansa pelin koiraa ja haluavansa ampua sen sorsien lisäksi. Kyseinen on mahdollista *Vs. Duck Hunt* -pelissä, joka on tehty arcade-käyttöön.

Peliohjaimena käytetään NES:in Zapper-valopistoolia. Suomessa myytiin NES-konsoleita tiettynä aikana NES Zapper -valopistoolin ja *Duck Huntin* sekä *[[Super Mario Bros.]]* -pelin sisältäneen pelimoduulin kanssa.

*Duck Huntia* ei pysty pelaamaan nykyaikaisilla LCD- tai plasmatelevisiolla.

## Vastaanotto
Mikrobitin Jukka Tapanimäki antoi pelille kolme tähteä viidestä.

## Lähteet

## Aiheesta muualla
* 
*
Úrvalsdeild

**Úrvalsdeild** on Islannin miesten ammattilaisjalkapallon pääsarja. Liigan nimi on vaihdellut pääsponsorien mukaan: nykyisin liiga tunnetaan *Pepsi-deildininä*, jota ennen liigan nimenä oli *Landsbankadeildin* Landsbanki-pankin mukaan. Sarja pelataan keväällä ja kesällä. Sarjaa hallinnoi Islannin jalkapalloliitto.

## Joukkueet kaudella 2025

* Afturelding (Mosfellsbær)
* Breiðablik (Kópavogur) 
* FH (Hafnarfjörður)
* Fram (Reykjavík) 
* ÍA (Akranes) 
* ÍBV (Vestmannasaaret)
* KA (Akureyri)  
* KR (Reykjavík) 
* Stjarnan (Garðabær) 
* Valur (Reykjavík) 
* Vestri (Ísafjörður)
* Vikingur (Reykjavík) 

## Mestarit

## Lähteet

## Aiheesta muualla
*Virallinen sivusto
Selja

**Selja** tarkoittaa seuraavia:

* Selja, naisen nimi
* Seljat (*Sambucus*), kasvisuku
* Selja, kylä Torissa Virossa
* Selja, saari Stadissa Norjassa
* Selja, kylä Morassa Ruotsissa.

## Sukunimenä
Selja on seuraavien henkilöiden sukunimi:
* Aapo Selja, suomalainen taidemaalari
* Kumari Selja (s. 1962), intialainen poliitikko
* Sirkka Selja (1920–2017), suomalainen runoilija.
Yrjö Hakulinen (jääkiekkoilija)

**Yrjö Hakulinen** (s. 4. toukokuuta 1952) on entinen suomalainen jääkiekkoilija. 

Joensuussa varttunut Yrjö pohjusti maineensa Lahdessa yhdessä veljensä Markku Hakulisen, Uman, kanssa. Hyökkääjinä pelanneista veljeksistä Yrjö oli isokokoinen ratkaisupelaaja. Kun Kiekkoreipas tarvitsi maalin, jäälle pantiin yleensä Hakuliset. Myöhemmin veljekset siirtyivät liiganousija HPK:n avainpelaajiksi. He olivat keväällä 1982 ehdolla Suomen omiin MM-kisoihin, ja pelasivat useita maaotteluitakin, mutta jäivät viime tingassa valitsematta.

Ominaista Yrjö Hakuliselle oli, että hän saattoi liikkua kaukalossa pitkään näkymättömissä, mutta iski sitten ratkaisun yllättäen. Nykyisin liikunnanopettajana toimiva Hakulinen pelasi eri liigajoukkueissa yhteensä 322 ottelua, joissa syntyi 258 tehopistettä.

## Jääkiekkoura
**Seurat**    
* 1971-1973 JoKP 
* 1973-1975 Koovee
* 1975-1982 Kiekkoreipas 
* 1982-1984 HPK

**SM-pisteet**   
*Ottelut: 322
*Maalit: 116
*Syötöt: 142
*Pisteet: 258
*Rangaistusminuutit: 242   
 
**Play-Off**   
*Ottelut: 2
*Maalit: 0
*Syötöt: 1
*Pisteet: 1
*Rangaistusminuutit: 0

## Lähteet
Kuksa

**Kuksa** on juoma-astia, joka valmistetaan puusta, mieluiten pahkasta kovertamalla. Kuksa on helppokäyttöinen, kevyt ja hyvin valmistettuna pitkäikäinen. Kuksia valmistetaan myös pelkiksi koriste-esineiksi.

## Puhtaanapito
Kuksa puhdistetaan kostealla pyyhkeellä tai huuhtomalla puhtaalla vedellä aina käytön jälkeen.

Pesuaineita kuksan puhdistukseen ei saa käyttää, koska ne pilaavat astian. Astianpesuaine imeytyy huokoiseen puuhun ja aiheuttaa kupista juotuun juomaan makuvirheitä.

Lappilaisen uskomuksen mukaan voi myös menettää onnensa, jos kuksan pesee; ainoastaan tunturipurossa huuhtominen on sallittua.

## Valmistus

Kuksan tekoon sopivin materiaali on koivunpahka, vaikka muitakin puulajeja voi käyttää. Pahkat ovat harvinaisia, eikä niitä saa irrottaa elävästä puusta ilman lupaa. Tämän vuoksi kuksanvalmistaja joutuu usein tyytymään suoraan puuhun. Pahkakuksa on kestävämpi, koska siinä puun syyt mukailevat astian muotoa. Suorasta puusta kuksaa valmistaessa tulee valita oksaton puunkappale (oksakohdat vaikeuttavat työstämistä), jossa ei ole lahovikaa tai muuta vauriota, joka voi pilata kuksan.

Kuksa varustetaan usein nahkahihnalla, jolla sen voi ripustaa esimerkiksi vyöhön. Lisäksi kuksan kahvaan voidaan upottaa luulyöte, joka valmistetaan joko luusta, poron- tai hirvensarvesta. Lyötteeseen voidaan kaivertaa nimikointi tai muita kuvioita.

## Käyttöönotto

Tekovaiheessa aitoa kuksaa keitetään suolavedessä, jolloin suola imeytyy puuhun. Suola liukenee myös kuksasta juotavaan juomaan, jos kuksaa ei ennen käyttöönottoa käsitellä.
Suola on hygroskooppista ja sitoessaan kosteuttaa estää puun kuivumisen ja halkeamisen.
Suolan liukenemisen voi estää käsittelemällä sisäpinnan kahvirasvalla, mikä tapahtuu kaatamalla kuppiin kahvia, joka muutaman minuutin päästä kaadetaan pois, sekä hinkkaamalla sisäpintaa käytetyillä, märillä kahvinporoilla. Tällöin kahvirasva imeytyy kupin sisäpintaan ja muodostaa siihen kalvon, joka estää kuksan kuivumisen ja halkeamisen ja vieraiden makujen imeytymisen.
Jotkin teollisesti valmistetut kuksat käsitellään parafiiniöljyllä.

Kuksan makua voi myös muuttaa tilkalla viinaa ennen rasvakäsittelyä.

## Lähteet

## Aiheesta muualla
* Esa Klemolan kuksa-sivut 
* Kuksanvalmistaja E. Koivumaa
Igor Vjazmikin

**Igor Vjazmikin** () (8. tammikuuta 1966 Moskova, Venäjän SFNT, Neuvostoliitto – 30. lokakuuta 2009) oli venäläinen jääkiekkoilija. Hän pelasi NHL-urallaan Edmonton Oilersissa. Hän oli yksi venäläisen jääkiekon kuumista nimistä, mutta ei onnistunut lyömään itseään lopulta läpi. 

## Ura

Vjazmikin aloitti jalkapallon kuusivuotiaana, mutta vaihtoi 13-vuotiaana jääkiekkoon. 16-vuotiaana hän pelasi jo HK Dynamo Moskovan joukkueessa Neuvostoliiton pääsarjassa. Vuonna 1987 Edmonton Oilers varasi hänet vuoden  viimeisenä. Vjazmikin pelasi kuusi kautta Moskovassa ennen kuin vaihtoi Himik Vorskresenskin joukkueeseen.

Kesken kauden  Vjazmikin teki sopimuksen Edmontonin kanssa ja lähti Voskresenskistä Pohjois-Amerikkaan Edmontonin farmiin Cape Breton Oilersiin. Tähän vaikutti välirikko valmentaja Vladimir Vasiljevin kanssa. Samalla kaudella hän pelasi myös ainoat neljä otteluaan NHL:ssä, sillä Vjazmikin mahtui huonosti Edmontonin nuoria tulvivaan kokoonpanoon. Seuraavan kauden Vjazmikin pelasi IHL-liigassa edustaen Milwaukee Admiralsia ja Phoenix Roadrunnersia, mikä jälkeen hän palasi Eurooppaan.

Vjazmikin siirtyi kaudeksi Tanskaan, tämän jälkeen kahdeksi vuodeksi Italiaan ja 1995–1997 hän pelasi Suomessa edustaen Kokkolan Hermestä ja Tampereen Ilvestä. Kaudeksi 1997–1998 hän palasi Venäjälle TsSKA Moskovaan. Seuraavan kauden hän pelasi HK Severstal Tšerepovetsissa, minkä jälkeen hän lopetti ammattilaisuransa.

## Yksityiselämä

Vjazmikin kuoli 43-vuotiaana 30. lokakuuta 2009 sairastettuaan pitkään.

## Tilastoja
18-vuotiaitten em-kisat:

* 1983: Igor Vjazmikin (SSSR) 5 ottelua 9+3=12
* 1984: Igor Vjazmikin (SSSR) 5 ottelua 12+4=16

Fazer-liiga:
* 95-96 Hermes 40 ottelua 24+32=56 +15 141 min.

SM-Liiga:
* 96-97 Ilves 36 ottelua 8+13=21 +5 76 min.

## Saavutuksia
* Paras hyökkääjä (EJC 83)
* All-Star Team (EJC 83, 84)
* Paras maalintekijä (EJC 83, 84)
* All-Star team WJC 86

## Lähteet

## Aiheesta muualla
* 
*
Lengyelin kulttuuri

**Lengyelin kulttuuri** noin 5000–3400 eaa. ulottui Länsi-Määristä Tšekistä Slovakiaan, Länsi-Unkariin, osaan Etelä-Puolaa ja osiin Itävaltaa, Sloveniaa ja Kroatiaa. Lengyelin kulttuurin saareke oli myös itäisessä Saksassa Berliinin tienoilla.

Kulttuuri oli nauhakeramiikan seuraaja ja pikemminkin kulttuurirypäs kuin kulttuuri. Kulttuuri toi noin 4800/4700 eaa. Keski-Tonavan alueelle eli Pannoniaan, eteläiseen ja läntiseen Slovakiaan, Etelä-Määriin, Ala-Itävaltaan maalatun keramiikan ja naispatsaita sekä varhaisessa vaiheessaan ympyräkaivantoja, rondeleita, joita pidetään temppeleinä. Rondeleita oli tiheimmässä Keski-Tonavan alueella, mistä tämän kulttuurin uskotaan saaneen alkunsa. Kulttuurin mallipaikka on Lengyel Tolnan piirikunnassa Unkarissa. Kulttuurin alue menee osin päälle Stichbandkeramik-keramiikan ja Tiszan kulttuurin kanssa.

Haudat ovat yleensä joukkohautoja, joissa taivutettuja ruumiita , polttohautaus harvinaista mutta sitä esiintyi. Haudat muistuttivat myöhemmän nauhakeramiikan löytöjä. Kulttuuri sai elannon maanviljelystä. Joistakin paikoista on löydetty enemmän merkkejä metsästyksestä kuin nauhakeramiikan löydöistä. Jotkut väittävät sen kertovan äkillisestä lämpötilan putoamisesta.

Asunnot olivat pieniä tai pitkätaloja, kylät joskus linnoittamattomia, joskus linnoitettuja. Talot muuttuivat kolmiosaisista toisentyyppisiksi, ja trapetsin (katkaistun tasakylkisen kolmion) muotoisiksi. Lengyelin pitkätalot olivat jykeviä, mikä voi viitata ilmaston kylmenemiseen. 
Varhaiseen Lengyelin kulttuuriin liittyi ympyräkaivantoja ("Rondels"), jotka ovat puisten Stonehenge-tyyppisten kivikehien jäänteitä. On myös löydetty hieman neliskanttisia kaivantoja. Osa Lengyelin varhaisesta keramiikasta oli valkoista, punaisella maalattua keramiikkaa. 

## Kulttuurin vaiheet
*Proto-Lengyel
*Lengyel I
*Lengyel II
*Lengyel III (klassinen Lengyel) jossa kupariesineitä
*Lengyel IV (Epi-Lengyel).

## Katso myös
*Palloamforakulttuuri

## Lähteet
Risto Ulmala

**Risto Ilmari Ulmala** (s. 7. toukokuuta 1963 Helsinki) on suomalainen kestävyys- ja maastojuoksija. Hän oli 1990-luvun alkupuoliskon menestynein suomalainen kestävyysjuoksija.

## Ura
Arvokisoissa 5&nbsp;000 metrillä Ulmala oli kuudes Splitin EM-kisoissa 1990 ja seitsemäs Helsingin EM-kisoissa 1994. Tokion MM-kisoissa 1991 hän oli seitsemäs. 10&nbsp;000 metrillä Ulmala oli Helsingin EM-kisoissa 19. Ulmala on viimeisin suomalainen joka on onnistunut alittamaan 28 minuutin ajan 10 000 metrin juoksussa.

Urheilu-uransa jälkeen Ulmala asui pitkään Coloradossa, Yhdysvalloissa, jossa järjesti korkeanpaikan leirejä suomalaisille kestävyysurheilijoille. Ulmalan lempinimi onkin ”Coloradon susi”. Suomeen hän palasi vuonna 2008. Pian Suomeen paluunsa jälkeen hän alkoi valmentaa estejuoksija Jukka Keskisaloa.. Valmennussuhde Keskisalon kanssa päättyi menestyksekkään kauden jälkeen syksyllä 2009.

## Suomen mestaruudet

  

## Henkilökohtaiset ennätykset

 

## Suomen ennätykset

maantie-ennätykset ovat epävirallisia

## Lähteet
Miika Wiikman

**Miika Wiikman** (s. 17. lokakuuta 1984 Mariestad, Ruotsi) on uransa vuonna 2020 lopettanut suomalainen jääkiekkomaalivahti, joka edusti viimeksi kaudella 2018–2019 Elite Ice Hockey Leaguessa pelaavaa Coventry Blazea sekä kevätkaudella Ranskan Ligue Magnusin Anglet Hormadia. Kauden 2019–2020 Wiikman oli kokonaan pelaamatta. Ruotsissa syntyneellä Wiikmanilla on myös Ruotsin kansalaisuus.

## Ura
Wiikman pelasi vuosina 1999–2003 Ruotsissa HV71:ssä. Hän siirtyi Mestikseen Kokkolan Hermekseen kaudella 2003–2004 ja aloitti SM-liigassa kaudella 2004–2005 HPK:ssa. Liigakaudella 2005–2006 Wiikman pelasi HPK:ssa 34 ottelua ja joukkue voitti Suomen mestaruuden. Wiikman teki pudotuspeleissä nollapeliennätyksen pelatessaan kolme peräkkäistä nollapeliä. Häntä pidettiin yhtenä HPK:n mestaruuden takuumiehenä. Wiikman sai vuonna 2006 myös yleisöäännestyksen perustella myönnetyn Jari Kurri -palkinnon pudotuspelien parhaana pelaajana. Hän pelasi HPK:ssa myös kaudella 2006–2007, vaikka tekikin jo sopimuksen AHL-seura Hartford Wolf Packin kanssa.

Kausina 2007–2010 Wiikman pelasi Pohjois-Amerikassa Hartford Wolf Packissa ja ECHL-joukkueessa Charlotte Checkers. Maaliskuussa 2010 Wiikman kaupattiin Phoenix Coyotesin farmiseura San Antonio Rampageen, josta vastineeksi New York Rangers sai puolustaja Anders Erikssonin. Kauden jälkeen Wiikman palasi pelaamaan Suomeen.

Kauden 2010–2011 Wiikman aloitti Lukossa, josta hän siirtyi joulukuussa 2010 Ilvekseen. Hän pelasi Ilveksessä kauden 2011–2012 ja aloitti joukkueessa myös kauden 2012–2013. Hän kuitenkin siirtyi vuokralle Kärppiin Johan Backlundin loukkaannuttua. Kärpissä Wiikman joutui taistelemaan ykkösvahdin paikasta Tomi Karhusen kanssa, pelasi seitsemän ottelua ja siirtyi takaisin Ilvekseen Backlundin toivuttua. Pian hän kuitenkin siirtyi lainalle SaiPaan seuran myytyä molemmat maalivahtinsa. Wiikman pelasi lopulta joukkueessa 13 ottelua.

Kauden 2013–2014 aluksi Wiikman kävi pelaamassa yhden pelin II divisioonan IK Kronanin joukkueessa, kausi jatkui tämän jälkeen TuTon Mestis-joukkueessa jossa ehti pelaamaan kaksi ottelua ennen kuin palasi marraskuun alussa takaisin Lappeenrantaan. Kolmen SaiPassa pelatun ottelun jälkeen Wiikman siirtyi Jokerien organisaatioon jossa pääsi runkosarjassa pelaamaan kahdeksassa ottelussa. Kauden aikana Wiikman kävi myös yhden ottelun lainalla Mestiksen Kiekko-Vantaassa.

Kaudeksi 2014–2015 Wiikman teki sopimuksen Slovakian liigaan HC Banska Bystrican joukkueeseen. Tammikuussa siirtoikkunan sulkeutuessa Wiikman siirtyi Slovakiasta slovenialaiseen Olimpija Ljubljanan joukkuueeseen pelaamaan EBEL-liigaa. EBEL-otteluiden lisäksi Wiikman pelasi joukkueen paidassa myös viidessä Slovenian liigan playoff-ottelussa.

Kauden 2015–2016 alusta Wiikman on pelannut Englannissa Elite Ice Hockey Leaguessa pelaavan Nottingham Panthersin joukkueessa.

## Lähteet

## Aiheesta muualla
* 
* Wiikman Jatkoaika.comissa
Joni Puurula

**Joni Puurula** (s. 4. elokuuta 1982 Kalajoki) on suomalainen entinen jääkiekkomaalivahti ja nykyinen maalivahtivalmentaja.

Puurula on saavuttanut urallaan muun muassa alle 18-vuotiaiden MM-kultaa 2000, liigassa SM-pronssia kolme kertaa (vuosina 2002, 2003, 2005 HPK:ssa) sekä kaksi Mestiksen mestaruutta kaudella 2010–2011 sekä 2011–2012 Vaasan Sportissa. Kaudella 2011–2012 hänet valittiin Mestiksen pudotuspelien arvokkaimmaksi pelaajaksi Håkan Hjerpe MVP -pokaalilla.

Puurula on pelannut urallaan muun muassa Kalajoen Junkkareissa, Kokkolan Hermeksessä, HPK:ssa, Jokereissa, HK Salavat Julajev Ufassa, Amur Habarovskissa, TPS:ssä ja Asplöven HC:ssa.  

Montreal Canadiens varasi hänet NHL:ään vuonna  8. kierroksella numerolla 243. 

Puurula siirtyi kaudeksi 2007–2008 SaiPaan, josta hänet kaupattiin Jokereihin loppukaudeksi. Kesällä 2008 Puurula teki sopimuksen kasvattajaseuransa Kalajoen Junkkareiden kanssa. Puurula siirtyi kaudeksi 2009–2010 Ruotsin Timrå IK:hon.  

Puurula lopetti uransa 2010, mutta teki paluun pian keväällä 2011 Mestikseen Vaasan Sportiin. Hän voitti joukkueessa Mestiksen mestaruuden ja paikan liigakarsintaan Tampereen Ilvestä vastaan. Kaudella 2011–2012 Puurula voitti mestaruuden jälleen Sportissa. Kaudella 2012–2013 Puurula pelasi Ruotsin toiseksi korkeimmalla sarjatasolla Allsvenskanissa. Kaudella 2013–2014 Puurula siirtyi kesken kauden Asplövenista Kazakstanissa pelaavaan Arlan Kokshetau -joukkueeseen, jossa hän voitti hopeaa. Kesällä 2014 Puurula siirtyi pelaamaan Elite.A-liigassa WSV Sterzing/Vipiteno Broncos -joukkueeseen. Kauden jälkeen Puurula siirtyi Puolan liigaan josta kuitenkin palasi vain viiden pelatun ottelun jälkeen tammikuussa 2016 takaisin Italiaan. 

Puurulan ura päättyi kesken kauden 2016-2017 vakavaan olkapäävammaan pelatessaan Ranskan toiseksi korkeimmalla sarjatasolla Anglet Hormadissa. 

Uran päättymisen jälkeen Puurula on toiminut maalivahti- sekä apuvalmentajana mm. Sparta Sarpsborgissa vuosina 2020-2024. Kaudeksi 2024-2025 Puurula siirtyi valmentamaan Kalmar HC:hen Allsvenskaniin. 

## Lähteet
*http://www.eurohockey.com/article/1311-sport-vaasa-has-won-mestis-title-in-finland.html
*
Leaving Las Vegas

**Leaving Las Vegas** on vuonna 1995 ensi-iltansa saanut Mike Figgisin ohjaama draamaelokuva, jossa pääosia näyttelevät Nicolas Cage ja Elisabeth Shue. Elokuva perustuu John O'Brienin samannimiseen romaaniin, joka on osittain omaelämäkerrallinen.

Kaksi viikkoa projektin alkamisen jälkeen O'Brien teki itsemurhan. Projektin keskeyttämistä harkittiin, mutta elokuva päätettiin tehdä hyvänä muistona O'Brienille.

*Leaving Las Vegas* antaa tinkimättömän realistisen kuvauksen alkoholismista. Nicolas Cagen hahmo on lähes koko elokuvan ajan voimakkaasti humalassa, ja niissä harvoissa kohtauksissa, joissa hän ei juopottele, hän kokee voimakkaita vieroitusoireita.

Elokuva oli ehdokkaana monissa gaaloissa näyttelijäntyöstä, ohjauksesta ja käsikirjoituksesta. Oscareita *Leaving Las Vegasille* tuli yksi, ja se meni Nicolas Cagelle parhaasta miespääosasta. Yhteensä elokuva oli ehdolla neljään Oscariin. Lisäksi Cage voitti miespääosan Golden Globen ja SAG-palkinnon.

*[[The New York Times]]in* kriitikot valitsivat *Leaving Las Vegasin* vuonna 2004 yhdeksi kaikkien aikojen tuhannesta parhaasta elokuvasta maailmassa.
## Juoni
Ben Sanderson (Cage) on alkoholisoitunut Hollywoodin käsikirjoittaja, joka on menettänyt kaiken jatkuvan juomisensa takia. Menetettyään perheensä ja työnsä hän päättää tehdä lopun elämästään alkoholia juomalla Las Vegasissa.

Saavuttuaan Las Vegasiin Ben tapaa Seran (Shue), joka on prostituoitu. Heidän välilleen kehkeytyy syvä ystävyys- ja ymmärryssuhde. Seran täytyy luvata Benille, ettei yritä saada tätä lopettamaan juomista, ja Ben ei saa kritisoida Seran ammattia.

Lopulta vietettyään paljon aikaa keskenään he tulevat turhautuneiksi toistensa tapoihin. Sera rukoilee Beniä menemään tapaamaan lääkäriä alkoholisminsa takia. Ben vihoissaan, mutta liian juovuksissa kertoakseen tunteitaan, lähtee ja makaa toisen naisen kanssa. Sera heittää tämän jälkeen Benin lopullisesti ulos ja jatkaa prostituoidun ammattiaan. Kolme teini-ikäistä raiskaa ja hakkaa hänet. Saatuaan häädön asunnostaan Sera saa viimeisen puhelun Beniltä tämän kuolinvuoteelta. Sera menee tapaamaan Beniä, ja he rakastelevat viimeisen kerran ennen Benin kuolemaa.

## Rooliluettelo

## Palkintoja
### [[Oscar]]it
*Paras miespääosa: Nicolas Cage
Ehdokkaana:
*Paras naispääosa: Elisabeth Shue
*Paras ohjaus: Mike Figgis
*Paras sovitettu käsikirjoitus: Mike Figgis
### [[Bafta-palkinto|Bafta]]t
Ehdokkaana:
*Paras miespääosa: Nicolas Cage
*Paras naispääosa: Elisabeth Shue
*Paras sovitettu käsikirjoitus: Mike Figgis
### [[Golden Globe]]t
*Paras miespääosa draamaelokuvassa: Nicolas Cage
Ehdokkaana:
*Paras draamaelokuva
*Paras naispääosa draamaelokuvassa: Elisabeth Shue
*Paras ohjaus: Mike Figgis
## Lähteet

## Aiheesta muualla
*Elokuvan viralliset kotisivut
*
Śniardwy

**Śniardwy** on Puolan suurin järvi. Se sijaitsee Masurian järvialueella Warmia-Masurian voivodikunnassa. Sen pinta-ala on 113,4 neliökilometriä. Järvi on 22,1 kilometriä pitkä ja 13,4 kilometriä leveä. Syvimmältä kohdaltaan Śniardwy on 23 metrin syvyinen, ja sen keskisyvyys on 6,5 metriä. Järvessä on kahdeksan saarta.

## Lähteet

## Aiheesta muualla
Heidi Fleiss

**Heidi Lynne Fleiss** (s. 30. joulukuuta 1965), tunnetaan myös nimellä *”Hollywood Madam”*, on yhdysvaltalainen parittaja ja prostituoitu. 

Fleiss tuomittiin tammikuussa 1997 veronkierrosta 37 kuukaudeksi vankilaan. Hän istui rangaistuksesta 21 kuukautta vankilassa. Fleissin paritusrenkaassa oli lukuisia tunnettuja asiakkaita, kuten näyttelijä Charlie Sheen. Aikaisemmin Fleissin asiakkaita ovat olleet muiden muassa näyttelijät Marlon Brando ja Jack Nicholson. 

Fleissin elämästä on tehty dokumentti *[[Heidi Fleiss: Hollywood Madam]]* sekä televisioelokuva *Call Me: The Rise and Fall of Heidi Fleiss*, jossa pääosaa esitti Jamie-Lynn Sigler.

## Lähteet

## Aiheesta muualla
* Virallinen sivu
Antonov An-72P

**Antonov An-72P** (Nato:”Coaler” IATA:”AN7” ICAO:”AN72”) on ukrainalainen Antonov An-72:een perustuva merivalvontalentokone. Koneessa on merivalvontavarustus ja vaihtoehtona D-36:ia voimakkaammat D-436-moottorit. Myös koneen massa ja jotkin ulkomitat ovat suurempia.

Koneessa voi olla 23&nbsp;mm:n GŠ-23 -konetykki tai 30&nbsp;mm:n konetykki, neljä valopommia siipien alla ja sukellusvenetorjuntatorpedo. Merivalvontavarustukseen voi kuulua kameroita ja videokuvaava laitteisto.

Israel Aircraft Industries voi tarjota parannellun version, mikä voidaan varustella laserohjatulla pommilla, Elta EUM 2022A-tutkalla, sekä sähköoptisella pitkän matkan valvontavarustuksella sekä elektronisen sodankäynnin järjestelmä Elisralla.

## Tekniset tiedot

## Käyttäjiä
* Libyan ilmavoimat
* Ukrainan rajavartiojoukot
* Ukrainan ilmavoimat
* Venäjän ilmavoimat
* Venäjän rajavartiojoukot

## Lähteet

## Aiheesta muualla
* 
*
Wanessa

**Wanessa** (Wanessa Fodida Camargo Buaiz) (s. 28. joulukuuta vuonna 1982 Goiâniassa, Brasiliassa) on suosittu brasilialainen pop-laulaja. Hänen tyyliään on kuvailtu vastaavanlaiseksi kuin Mariah Careyn esittämä musiikki. Camargon isä on tunnettu country-muusikko Zezé di Camargo. 

## Diskografia
**Wanessa Camargo ([[2000]]) 
**Wanessa Camarg (2001)
**Wanessa Camargo* (2002)
**Transparente Ao Vivo* (2004)
**flop* (2005)
**Total* (2007) 
**Meu Momento* (2009)
**DNA* (2011)

## Lähteet

## Aiheesta muualla
* Virallinen sivu